Tuairim ó Choiste Eorpach na Réigiún — Feabhas a chur ar dhálaí oibre san obair ardáin

(2022/C 375/08)

Rapóirtéir: Yonnec POLET (BE/PSE), Cead-Leasmhéara Berchem-Sainte-Agathe Doiciméid tagartha: Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste Eorpach na Réigiún Better working conditions for a stronger social Europe: harnessing the full benefits of digitalisation for the future of work [Dálaí oibre níos fearr ar son Eoraip shóisialta níos láidre: leas iomlán a bhaint as an digiteáil ar mhaithe le todhchaí na hoibre] (níl leagan Gaeilge ann) COM(2021) 761 final Togra le haghaidh Treoir ó Pharlaimint na hEorpa agus ón gComhairle maidir le feabhas a chur ar dhálaí oibre san obair ardáin COM(2021) 762 final

I. MOLTAÍ LE hAGHAIDH LEASUITHE

COM(2021) 762 final

Leasú 1

Aithris 9

Téacs a mhol an Coimisiún Eorpach Leasú ó CnaR Nuair a oibríonn ardáin i roinnt Ballstát nó thar theorainneacha, is minic nach léir cén áit a ndéantar an obair ardáin agus cé a dhéanann an obair sin. Ina theannta sin, ní bhíonn rochtain éasca ag na húdaráis náisiúnta ar shonraí maidir le hardáin saothair dhigiteacha, lena n-áirítear an líon daoine a dhéanann obair ardáin, a stádas fostaíochta agus a ndálaí oibre. Dá bharr sin, is amhlaidh is casta atá forfheidhmiú na rialacha is infheidhme, lena n-airítear na rialacha maidir le dlí an tsaothair agus an chosaint shóisialta. Nuair a oibríonn ardáin i roinnt Ballstát nó thar theorainneacha, is minic nach léir cén áit a ndéantar an obair ardáin agus cé a dhéanann an obair sin. Ina theannta sin, ní bhíonn rochtain éasca ag na húdaráis inniúla sna Ballstáit ar shonraí maidir le hardáin saothair dhigiteacha, lena náirítear an líon daoine a dhéanann obair ardáin, a stádas fostaíochta agus a ndálaí oibre. Dá bharr sin, is amhlaidh is casta atá forfheidhmiú na rialacha is infheidhme, lena n-airítear na rialacha maidir le dlí an tsaothair agus an chosaint shóisialta.

Cúis

I roinnt mhaith Ballstát, is iad na húdaráis réigiúnacha atá freagrach as stádas na n-oibrithe a chinneadh.

Leasú 2

Aithris 16

Téacs a mhol an Coimisiún Eorpach Leasú ó CnaR Ba cheart feidhm a bheith ag an Treoir seo maidir le daoine a dhéanann obair ardáin san Aontas ag a bhfuil conradh fostaíochta nó caidreamh fostaíochta nó go bhféadfaí a mheas bunaithe ar mheasúnú ar fhíorais go bhfuil conradh fostaíochta nó caidreamh fostaíochta acu mar a shainmhínítear sa dlí, i gcomhaontuithe comhchoiteanna nó sa chleachtas atá i bhfeidhm i ngach Ballstát, agus cásdlí Chúirt Bhreithiúnais an Aontais Eorpaigh á chur san áireamh. Ba cheart a áireamh leis sin cásanna nach léir cén stádas fostaíochta atá ag an duine a dhéanann obair ardáin, ionas gur féidir an stádas sin a chinneadh i gceart. Na forálacha maidir le bainistiú algartamach a bhaineann le próiseáil sonraí pearsanta, ba cheart feidhm a bheith acu freisin maidir le fíor-fhéinfhostaithe agus daoine eile a dhéanann obair ardáin san Aontas nach bhfuil caidreamh fostaíochta acu . Ba cheart feidhm a bheith ag an Treoir seo maidir le daoine a dhéanann obair ardáin san Aontas ag a bhfuil conradh fostaíochta nó caidreamh fostaíochta nó go bhféadfaí a mheas bunaithe ar mheasúnú ar fhíorais go bhfuil conradh fostaíochta nó caidreamh fostaíochta acu mar a shainmhínítear sa dlí, i gcomhaontuithe comhchoiteanna nó sa chleachtas atá i bhfeidhm i ngach Ballstát, agus cásdlí Chúirt Bhreithiúnais an Aontais Eorpaigh á chur san áireamh. Ba cheart a áireamh leis sin cásanna nach léir cén stádas fostaíochta atá ag an duine a dhéanann obair ardáin, nó gur cinneadh go mícheart nó go calaoiseach é, ionas gur féidir an stádas sin a chinneadh i gceart. Na forálacha maidir le bainistiú algartamach a bhaineann le próiseáil sonraí pearsanta, ba cheart feidhm a bheith acu freisin maidir le fíor-fhéinfhostaithe a dhéanann obair ardáin san Aontas.

Cúis

Ceann d’aidhmeanna na treorach is ea go mbeifear in ann stádas na n-oibrithe mar dhaoine féinfhostaithe nó mar fhostaithe a chinneadh i gceart.

Leasú 3

Aithris 18

Téacs a mhol an Coimisiún Eorpach Leasú ó CnaR Tá ardáin saothair dhigiteacha difriúil le hardáin eile ar líne sa mhéid is go n-eagraíonn siad obair a dhéanann daoine aonair arna iarraidh sin, iarraidh aonuaire nó iarraidh rialta a dhéanann faighteoir na seirbhíse a chuireann an t-ardán ar fáil. Agus an obair a dhéanann daoine aonair á heagrú ba cheart ról suntasach ar a laghad a thabhairt maidir leis an éileamh ar sheirbhís a mheaitseáil le soláthar an tsaothair a dhéanann an duine aonair a bhfuil caidreamh conarthach aige leis an ardán saothair digiteach agus atá ar fáil chun cúram sonrach a dhéanamh agus d’fhéadfadh gníomhaíochtaí eile amhail próiseáil íocaíochtaí a bheith ar áireamh ann. Ardáin ar líne nach n-eagraíonn an obair a dhéanann daoine aonair ach nach soláthraíonn ach na modhanna trínar féidir le soláthraithe seirbhísí dul i dteagmháil leis an úsáideoir deiridh, mar shampla trí thairiscintí nó iarrataí ar sheirbhísí a fhógairt nó trí sholáthraithe seirbhíse atá ar fáil i réimse áirithe a chomhiomlánú, gan aon rannpháirtíocht bhreise a bheith acu, níor cheart iad a mheas mar ardán saothair digiteach. An sainmhíniú ar ardáin saothair dhigiteacha, níor cheart soláthraithe seirbhíse a áireamh ann arb é is príomhchuspóir dóibh sócmhainní a shaothrú nó a roinnt, amhail cóiríocht a fháil ar cíos go gearrthéarmach. Ba cheart é a bheith teoranta do sholáthraithe seirbhíse a bhfuil eagrú na hoibre a dhéanann an duine aonair, amhail daoine nó earraí a iompar nó glanadh, ina cuid riachtanach agus go bhfuil gá leis an obair agus nach mionghné agus gné choimhdeach amháin é . Tá ardáin saothair dhigiteacha difriúil le hardáin eile ar líne sa mhéid is go n-eagraíonn siad obair a dhéanann daoine aonair arna iarraidh sin, iarraidh aonuaire nó iarraidh rialta a dhéanann faighteoir na seirbhíse a chuireann an t-ardán ar fáil. Agus an obair a dhéanann daoine aonair á heagrú ba cheart ról suntasach ar a laghad a thabhairt maidir leis an éileamh ar sheirbhís a mheaitseáil le soláthar an tsaothair a dhéanann an duine aonair a bhfuil caidreamh conarthach aige leis an ardán saothair digiteach agus atá ar fáil chun cúram sonrach a dhéanamh agus d’fhéadfadh gníomhaíochtaí eile amhail próiseáil íocaíochtaí a bheith ar áireamh ann. Ardáin ar líne nach n-eagraíonn an obair a dhéanann daoine aonair ach nach soláthraíonn ach na modhanna trínar féidir le soláthraithe seirbhísí dul i dteagmháil leis an úsáideoir deiridh, mar shampla trí thairiscintí nó iarrataí ar sheirbhísí a fhógairt nó trí sholáthraithe seirbhíse atá ar fáil i réimse áirithe a chomhiomlánú, gan aon rannpháirtíocht bhreise a bheith acu, níor cheart iad a mheas mar ardán saothair digiteach. An sainmhíniú ar ardáin saothair dhigiteacha, níor cheart soláthraithe seirbhíse a áireamh ann arb é is príomhchuspóir dóibh sócmhainní a shaothrú nó a roinnt, amhail cóiríocht a fháil ar cíos go gearrthéarmach. Beidh feidhm aige maidir le soláthraithe seirbhíse a bhfuil eagrú na hoibre a dhéanann an duine aonair, amhail daoine nó earraí a iompar nó glanadh, ina cuid riachtanach agus go bhfuil gá leis an obair. Seirbhísí coimhdeacha a sholáthraítear mar chuid de sholáthar seirbhíse arb é is príomhchuspóir di sócmhainní a shaothrú nó a roinnt, agus a éilíonn eagrú na hoibre a dhéanann daoine aonair, ba cheart iad a áireamh sa sainmhíniú seo, a fhad is atá siad ríthábhachtach, riachtanach agus ordaithe tríd an ardán.

Cúis

Is é an aidhm atá ann a áirithiú go bhféadfaidh seirbhísí coimhdeacha riachtanacha, lena n-áirítear comhpháirt den obair a dhéanann daoine aonair, teacht faoi raon feidhme na treorach nuair a ordaítear iad trí ardán.

Leasú 4

Aithris 23

Téacs a mhol an Coimisiún Eorpach Leasú ó CnaR Agus cinneadh ceart á dhéanamh maidir leis an stádas fostaíochta níor cheart go gcuirfí cosc ar fheabhas a chur ar dhálaí oibre fíor-fhéinfhostaithe a dhéanann obair ardáin. I gcás ina gcinneann ardán saothair digiteach — ar bhonn deonach amháin nó i gcomhaontú leis na daoine lena mbaineann — íoc as cosaint shóisialta, árachas tionóisce nó cineálacha eile árachais, bearta oiliúna nó sochair chomhchosúla do dhaoine féinfhostaithe atá ag obair tríd an ardán sin, níor cheart na sochair sin iontu féin a mheas mar shochair lena gcinntear gnéithe lena léirítear gurb ann do chaidreamh fostaíochta. Agus cinneadh ceart á dhéanamh maidir leis an stádas fostaíochta níor cheart go gcuirfí cosc ar fheabhas a chur ar dhálaí oibre fíor-fhéinfhostaithe a dhéanann obair ardáin. I gcás ina gcinneann ardán saothair digiteach — ar bhonn deonach amháin nó i gcomhaontú leis na daoine lena mbaineann — íoc as cosaint shóisialta, árachas tionóisce nó cineálacha eile árachais, bearta oiliúna nó sochair chomhchosúla do dhaoine féinfhostaithe atá ag obair tríd an ardán sin, níor cheart na sochair sin iontu féin a mheas go huathoibríoch mar shochair lena gcinntear gnéithe lena léirítear gur ann do chaidreamh fostaíochta , gan dochar do na forais a liostaítear in Airteagal 4 maidir le toimhde dhlíthiúil .

Cúis

Cé gur díol sásaimh é go bhfuil feabhas deonach á chur ar dhálaí oibre oibrithe féinfhostaithe ag ardáin, níor cheart é a úsáid chun dul timpeall ar an toimhde dhlíthiúil ná chun coincheap an fho-ordúcháin a thabhairt isteach an athuair. Má áirítear feabhsuithe deonacha ar liosta na ngníomhaíochtaí dá bhforáiltear in Airteagal 4 maidir le toimhde dhlíthiúil, ní mór a bheith in ann iad a úsáid mar léiriú gurb ann do chaidreamh fostaíochta.

Leasú 5

Aithris 25

Téacs a mhol an Coimisiún Eorpach Leasú ó CnaR Ba cheart critéir lena léirítear go rialaíonn ardán saothair digiteach feidhmiú na hoibre a chur san áireamh sa Treoir chun an toimhde dhlíthiúil a dhéanamh oibríochtúil agus chun forfheidhmiú cearta oibrithe a éascú. Ba cheart go mbeadh na critéir sin bunaithe ar chásdlí an Aontais agus coincheapa náisiúnta an chaidrimh fostaíochta a chur san áireamh. Ba cheart go n-áireofaí leis na critéir, gnéithe nithiúla lena léirítear mar shampla go ndéanann an t-ardán saothair digiteach an luach saothair nó na dálaí oibre nó an dá rud a chinneadh sa chleachtas agus ní hamháin go moltar iad, go dtugann sé treoracha maidir leis an gcaoi a ndéanfar an obair nó go gcuireann sé cosc ar an duine a dhéanann obair ardáin teagmhálacha gnó a fhorbairt le cliaint ionchasacha. Chun go mbeidh sé éifeachtach sa chleachtas, ba cheart dhá chritéar a chomhlíonadh i gcónaí chun cur i bhfeidhm na toimhdean a spreagadh. Ag an am céanna, níor cheart go gcumhdófaí leis na critéir cásanna inar fhíor-fhéinfhostaithe iad na daoine a dhéanann obair ardáin. Is iad na fíor-féinfhostaithe féin atá freagrach vis-à-vis a gcustaiméirí as an gcaoi a ndéanann siad a gcuid oibre agus as cáilíocht a n-aschur. Saintréith d’fhíor-fhéinfhostaíocht is ea an tsaoirse uaireanta oibre nó tréimhsí neamhláithreachta a roghnú, cúraimí a dhiúltú, fo-chonraitheoirí nó ionadaithe a úsáid nó obair a dhéanamh d'aon tríú páirtí. Dá bhrí sin, ba cheart srianadh na ndiscréidí sin de facto trí roinnt coinníollacha nó trí chóras smachtbhannaí, a mheas mar ghné chun feidhmiú na hoibre a rialú. Ba cheart maoirseacht ghéar ar fheidhmiú na hoibre nó fíorú iomlán ar cháilíocht thorthaí na hoibre sin, lena n-áirítear trí mhodhanna leictreonacha nach é amháin atá i gceist leis athbhreithnithe agus rátálacha fhaighteoirí na seirbhíse a úsáid, ba cheart iad sin a mheas mar ghné chun feidhmiú na hoibre a rialú. Ag an am céanna, ba cheart go mbeadh ardáin saothair dhigiteacha in ann a gcomhéadain theicniúla a dhearadh ar bhealach chun dea-eispéireas tomhaltóirí a áirithiú. Bearta nó rialacha a cheanglaítear leis an dlí nó atá riachtanach chun sláinte agus sábháilteacht fhaighteoirí na seirbhíse a chosaint, níor cheart go dtuigfí leo go rialaítear feidhmiú na hoibre. Ba cheart critéir lena léirítear go rialaíonn ardán saothair digiteach feidhmiú na hoibre a chur san áireamh sa Treoir chun an toimhde dhlíthiúil a dhéanamh oibríochtúil agus chun forfheidhmiú cearta oibrithe a éascú. Ba cheart go mbeadh na critéir sin bunaithe ar chásdlí an Aontais agus coincheapa náisiúnta an chaidrimh fostaíochta a chur san áireamh. Ba cheart go n-áireofaí leis na critéir, gnéithe nithiúla lena léirítear mar shampla go ndéanann an t-ardán saothair digiteach an luach saothair nó na dálaí oibre nó an dá rud a chinneadh sa chleachtas agus ní hamháin go moltar iad, go dtugann sé treoracha maidir leis an gcaoi a ndéanfar an obair nó go gcuireann sé cosc ar an duine a dhéanann obair ardáin teagmhálacha gnó a fhorbairt le cliaint ionchasacha. Chun go mbeidh sé éifeachtach sa chleachtas, ba cheart critéar amháin a chomhlíonadh i gcónaí chun cur i bhfeidhm na toimhdean a spreagadh. Is féidir an liosta critéar sin a chomhlánú le cleachtais bhreise a mheastar a bhfuil smacht acu ar fheidhmiú na hoibre i gcomhréir leis an dlí náisiúnta, le cásdlí nó le cleachtas. Ag an am céanna, níor cheart go gcumhdófaí leis na critéir cásanna inar fhíor-fhéinfhostaithe iad na daoine a dhéanann obair ardáin. Is iad na fíor-féinfhostaithe féin atá freagrach vis-à-vis a gcustaiméirí as an gcaoi a ndéanann siad a gcuid oibre agus as cáilíocht a n-aschur. Saintréith d’fhíor-fhéinfhostaíocht is ea an tsaoirse uaireanta oibre nó tréimhsí neamhláithreachta a roghnú, cúraimí a dhiúltú, fo-chonraitheoirí nó ionadaithe a úsáid nó obair a dhéanamh d'aon tríú páirtí. Dá bhrí sin, ba cheart srianadh na ndiscréidí sin de facto trí roinnt coinníollacha nó trí chóras smachtbhannaí, a mheas mar ghné chun feidhmiú na hoibre a rialú. Ba cheart maoirseacht ghéar ar fheidhmiú na hoibre nó fíorú iomlán ar cháilíocht thorthaí na hoibre sin, lena n-áirítear trí mhodhanna leictreonacha nach é amháin atá i gceist leis athbhreithnithe agus rátálacha fhaighteoirí na seirbhíse a úsáid, ba cheart iad sin a mheas mar ghné chun feidhmiú na hoibre a rialú. Ag an am céanna, ba cheart go mbeadh ardáin saothair dhigiteacha in ann a gcomhéadain theicniúla a dhearadh ar bhealach chun dea-eispéireas tomhaltóirí a áirithiú. Bearta nó rialacha a cheanglaítear leis an dlí nó atá riachtanach chun sláinte agus sábháilteacht fhaighteoirí na seirbhíse a chosaint, níor cheart go dtuigfí leo go rialaítear feidhmiú na hoibre.

Cúis

I gcás ina rialaíonn ardáin saothair dhigiteacha gnéithe áirithe d’fheidhmiú na hoibre, feidhmíonn siad ar nós fostóirí i gcaidreamh fostaíochta. Is gné ríthábhachtach den sainmhíniú ar chaidreamh fostaíochta sna Ballstáit agus i gcásdlí na Cúirte Breithiúnais é treoir agus rialú nó fo-ordú dlí.

Is saintréithe de ghné threorach agus rialaithe iad na critéir atá liostaithe sa Treoir, agus is leor ceann amháin acu chun toimhde fostóra a spreagadh, ar toimhde í a bhféadfadh an fostaí nó an fostóir cur ina coinne más gá. San am céanna, ní liosta uileghabhálach é liosta na gcritéar.

Leasú 6

Aithris 32

Téacs a mhol an Coimisiún Eorpach Leasú ó CnaR Ba cheart d’ardáin saothair dhigiteacha a bheith faoi réir oibleagáidí trédhearcachta i ndáil le córais faireacháin agus cinnteoireachta uathoibrithe a úsáidtear chun faireachán, maoirseacht nó meastóireacht a dhéanamh ar fheidhmiú na hoibre trí mhodhanna leictreonacha; agus córais chinnteoireachta uathoibrithe a úsáidtear chun cinntí a dhéanamh nó chun tacú le cinntí a dhéanann difear suntasach do dhálaí oibre, lena n-áirítear rochtain ag daoine a dhéanann obair ardáin ar thascanna oibre, a dtuilleamh, a sláinte agus a sábháilteacht ag an obair, a n-am oibre, a n-ardú céime agus a stádas conartha, lena n-áirítear a gcuntas a shrianadh, a chur ar fionraí nó a fhoirceannadh. Sa bhreis ar an méid dá bhforáiltear i Rialachán (AE) 2016/679, ba cheart faisnéis a bhaineann leis na córais sin a chur ar fáil freisin i gcás nach ar phróiseáil uathoibrithe amháin a bhunaítear cinntí, ar choinníoll go dtacaíonn córais uathoibrithe leo. Ba cheart a shonrú freisin cén cineál faisnéise ba cheart a chur ar fáil do dhaoine a dhéanann obair ardáin maidir leis na córais uathoibrithe sin agus maidir leis an bhfoirm inar cheart í a chur ar fáil agus cathain ba cheart í a chur ar fáil. An oibleagáid atá ar an rialaitheoir faoi Airteagail 13, 14 agus 15 de Rialachán (AE) 2016/679 faisnéis áirithe a chur ar fáil d'ábhar sonraí maidir le próiseáil sonraí pearsanta a bhaineann leis an duine sin agus a bhaineann le rochtain ar na sonraí sin, ba cheart go leanfadh sí d'fheidhm a bheith aici i gcomhthéacs obair ardáin. Ba cheart faisnéis faoi chórais faireacháin agus cinnteoireachta uathoibrithe a chur ar fáil freisin d'ionadaithe na ndaoine a dhéanann obair ardáin agus do na húdaráis náisiúnta saothair ar iarraidh uathu, chun cur ar a gcumas a bhfeidhmeanna a fheidhmiú. Ba cheart d’ardáin saothair dhigiteacha a bheith faoi réir oibleagáidí trédhearcachta i ndáil le córais faireacháin agus cinnteoireachta uathoibrithe a úsáidtear chun faireachán, maoirseacht nó meastóireacht a dhéanamh ar fheidhmiú na hoibre trí mhodhanna leictreonacha; agus córais chinnteoireachta uathoibrithe a úsáidtear chun cinntí a dhéanamh nó chun tacú le cinntí a dhéanann difear suntasach do dhálaí oibre, lena n-áirítear rochtain ag daoine a dhéanann obair ardáin ar thascanna oibre, a dtuilleamh, a sláinte agus a sábháilteacht ag an obair, a n-am oibre, a n-ardú céime agus a stádas conartha, lena n-áirítear a gcuntas a shrianadh, a chur ar fionraí nó a fhoirceannadh. Sa bhreis ar an méid dá bhforáiltear i Rialachán (AE) 2016/679, ba cheart faisnéis a bhaineann leis na córais sin a chur ar fáil freisin i gcás nach ar phróiseáil uathoibrithe amháin a bhunaítear cinntí, ar choinníoll go dtacaíonn córais uathoibrithe leo. Ba cheart a shonrú freisin cén cineál faisnéise ba cheart a chur ar fáil do dhaoine a dhéanann obair ardáin maidir leis na córais uathoibrithe sin agus maidir leis an bhfoirm inar cheart í a chur ar fáil agus cathain ba cheart í a chur ar fáil. An oibleagáid atá ar an rialaitheoir faoi Airteagail 13, 14 agus 15 de Rialachán (AE) 2016/679 faisnéis áirithe a chur ar fáil d'ábhar sonraí maidir le próiseáil sonraí pearsanta a bhaineann leis an duine sin agus a bhaineann le rochtain ar na sonraí sin, ba cheart go leanfadh sí d'fheidhm a bheith aici i gcomhthéacs obair ardáin. Ba cheart faisnéis faoi chórais faireacháin agus cinnteoireachta uathoibrithe a chur ar fáil freisin do cheardchumainn, d’ionadaithe na ndaoine a dhéanann obair ardáin agus do na húdaráis náisiúnta agus réigiúnacha saothair ar iarraidh uathu, chun cur ar a gcumas a bhfeidhmeanna a fheidhmiú.

Cúis

Tá ról lárnach ag ceardchumainn maidir le cearta oibrithe a chosaint, agus ní mór tagairt fhollasach a dhéanamh dóibh sa treoir. Is gníomhaithe ríthábhachtacha riachtanacha iad na húdaráis saothair freisin chun comhlíonadh rialachán saothair agus slándála sóisialta a áirithiú agus chun dálaí oibre a fheabhsú.

Leasú 7

Aithris 33

Téacs a mhol an Coimisiún Eorpach Leasú ó CnaR Níor cheart a cheangal ar ardáin saothair dhigiteacha feidhmiú mionsonraithe a gcóras faireacháin agus cinnteoireachta uathoibrithe a nochtadh, lena n-áirítear algartaim, nó mionsonraí eile ina bhfuil rúin tráchtála nó atá faoi chosaint ag cearta maoine intleachtúla. Ba cheart a cheangal ar ardáin saothair dhigiteacha feidhmiú mionsonraithe a gcóras faireacháin agus cinnteoireachta uathoibrithe a nochtadh, agus algartaim, a bhaineann leis na dálaí oibre. Níor cheart é a bheith de cheangal orthu mionsonraí eile ina bhfuil rúin tráchtála nó atá faoi chosaint ag cearta maoine intleachtúla a nochtadh . Mar sin féin, níor cheart é a bheith mar thoradh ar na breithnithe sin go ndiúltófaí an fhaisnéis uile a cheanglaítear leis an Treoir seo a chur ar fáil. Mar sin féin, níor cheart é a bheith mar thoradh ar na breithnithe sin go ndiúltófaí an fhaisnéis uile a cheanglaítear leis an Treoir seo a chur ar fáil.

Cúis

Ní fhéadfar rúndacht tráchtála ná maoin intleachtúil a agairt chun cur chun feidhme cuí na treorach seo a chosc, ná chun dul timpeall ar fhorálacha áirithe di, go háirithe iad siúd a chumhdaítear i gCaibidil III maidir le bainistiú algartamach agus i gCaibidil IV maidir le trédhearcacht ar ardáin.

Leasú 8

Caibidil I Forálacha ginearálta, Airteagal 1 Ábhar agus raon feidhme, pointe 2

Téacs a mhol an Coimisiún Eorpach Leasú ó CnaR Leis an Treoir seo leagtar síos na cearta íosta a bhfuil feidhm acu maidir le gach duine a dhéanann obair ardáin san Aontas ag a bhfuil conradh fostaíochta nó caidreamh fostaíochta, nó a fhéadfaidh a mheas bunaithe ar mheasúnú ar na fíorais go bhfuil conradh fostaíochta nó caidreamh fostaíochta acu, mar a shainmhínítear sa dlí, i gcomhaontuithe comhchoiteanna nó sa chleachtas atá i bhfeidhm sna Ballstát, agus cásdlí na Cúirte Breithiúnais á chur san áireamh. Leis an Treoir seo leagtar síos na cearta íosta a bhfuil feidhm acu maidir le gach duine a dhéanann obair ardáin san Aontas ag a bhfuil conradh fostaíochta nó caidreamh fostaíochta, nó a fhéadfaidh a mheas bunaithe ar mheasúnú ar na fíorais go bhfuil conradh fostaíochta nó caidreamh fostaíochta acu, mar a shainmhínítear sa dlí, i gcomhaontuithe comhchoiteanna nó sa chleachtas atá i bhfeidhm sna Ballstát, agus cásdlí na Cúirte Breithiúnais á chur san áireamh. I gcomhréir le hAirteagal 10, cearta a leagtar síos sa Treoir seo a bhaineann le daoine nádúrtha a chosaint i dtaca le próiseáil sonraí pearsanta i gcomhthéacs an bhainistithe algartamaigh, tá feidhm acu freisin maidir le gach duine a dhéanann obair ardáin san Aontas nach bhfuil conradh fostaíochta ná caidreamh fostaíochta acu . I gcomhréir le hAirteagal 10, cearta a leagtar síos sa Treoir seo a bhaineann le daoine nádúrtha a chosaint i dtaca le próiseáil sonraí pearsanta i gcomhthéacs an bhainistithe algartamaigh, tá feidhm acu freisin maidir le gach duine a dhéanann obair ardáin san Aontas mar oibrí fíor-fhéinfhostaithe .

Cúis

Ceann d’aidhmeanna na treorach is ea go mbeifear in ann stádas na n-oibrithe mar dhaoine féinfhostaithe nó mar fhostaithe a chinneadh i gceart.

Leasú 9

Caibidil I, Airteagal 2 — Sainmhínithe, pointe 1.5

Téacs a mhol an Coimisiún Eorpach Leasú ó CnaR ciallaíonn “ionadaithe” eagraíochtaí na n-oibrithe nó a n-ionadaithe dá bhforáiltear leis an dlí náisiúnta nó le cleachtais náisiúnta, nó leis an dá cheann díobh; ciallaíonn “ionadaithe” ceardchumainn na n-oibrithe nó a n-ionadaithe dá bhforáiltear leis an dlí náisiúnta nó le cleachtais náisiúnta, nó leis an dá cheann díobh;

Cúis

Tá ról lárnach ag ceardchumainn maidir le cearta oibrithe a chosaint, agus ní mór tagairt fhollasach a dhéanamh dóibh sa treoir.

Leasú 10

Caibidil I, Airteagal 2(2) — Sainmhínithe, pointe 2

Téacs a mhol an Coimisiún Eorpach Leasú ó CnaR An sainmhíniú ar ardáin saothair dhigiteacha a leagtar síos i mír 1, pointe (1), ní chuimseoidh sé soláthraithe seirbhíse arb é a bpríomhchuspóir sócmhainní a shaothrú nó a roinnt. Soláthraithe a sholáthraíonn seirbhís nach cuid bheag agus iomlán coimhdeach di eagrú na hoibre a dhéanann an duine aonair, is leis na soláthraithe sin amháin a bhainfidh an sainmhíniú. An sainmhíniú ar ardáin saothair dhigiteacha a leagtar síos i mír 1, pointe (1), ní chuimseoidh sé soláthraithe seirbhíse arb é a bpríomhchuspóir sócmhainní a shaothrú nó a roinnt. Beidh feidhm aige maidir le soláthraithe seirbhíse, lena n-áirítear seirbhís choimhdeach, a bhfuil eagrú na hoibre a dhéanann an duine aonair ina cuid riachtanach agus go bhfuil gá leis an obair.

Cúis

Is é an aidhm atá ann comhsheasmhacht le hAithris 18 a áirithiú agus a áirithiú go bhféadfaidh seirbhísí coimhdeacha riachtanacha, lena n-áirítear comhpháirt den obair a dhéanann daoine aonair, teacht faoi raon feidhme na treorach má ordaítear iad trí ardán.

Leasú 11

Caibidil II, Airteagal 4 — Toimhde Dhlíthiúil, pointe 1

Téacs a mhol an Coimisiún Eorpach Leasú ó CnaR An caidreamh conarthach idir ardán saothair digiteach a rialaíonn, de réir bhrí mhír 2, feidhmiú na hoibre agus duine a dhéanann obair ardáin tríd an ardán sin, toimhdeofar ó thaobh an dlí de gur caidreamh fostaíochta atá ann. Chuige sin, bunóidh na Ballstáit creat beart i gcomhréir lena gcórais dlí agus bhreithiúnacha náisiúnta. An caidreamh conarthach idir ardán saothair digiteach a rialaíonn, de réir bhrí mhír 2, feidhmiú na hoibre agus duine a dhéanann obair ardáin tríd an ardán sin, toimhdeofar ó thaobh an dlí de gur caidreamh fostaíochta atá ann. Chuige sin, bunóidh na Ballstáit creat beart i gcomhréir lena gcórais dlí agus bhreithiúnacha náisiúnta. Beidh feidhm ag an toimhde dhlíthiúil maidir le gach nós imeachta riaracháin agus dlíthiúil ábhartha. Údaráis inniúla a fhíoraíonn go gcomhlíontar reachtaíocht ábhartha nó a fhorfheidhmíonn an reachtaíocht sin, beidh siad in ann brath ar an toimhde sin. Beidh feidhm ag an toimhde dhlíthiúil maidir le gach nós imeachta riaracháin agus dlíthiúil ábhartha. Údaráis inniúla a fhíoraíonn go gcomhlíontar reachtaíocht ábhartha nó a fhorfheidhmíonn an reachtaíocht sin, braithfidh siad ar an toimhde sin , agus déanfar an caidreamh conarthach a mheasúnú agus a chinneadh ar an leibhéal náisiúnta .

Cúis

Cé gur faoi na Ballstáit atá sé ar deireadh an caidreamh conarthach a mheasúnú agus a chinneadh agus go bhféadfaidh siad creat beart a bhunú chun an treoir a chur chun feidhme, i gcomhréir lena gcórais náisiúnta dlí agus bhreithiúnacha, níl sé roghnach an toimhde dhlíthiúil a chur i bhfeidhm. Is é an bonn é chun meastóireacht a dhéanamh ar aicmiú an chaidrimh chonarthaigh idir ardán saothair digiteach agus duine a dhéanann obair tríd an ardán sin, ar meastóireacht í atá ar cheann de phríomhaidhmeanna an téacs.

Leasú 12

Caibidil II, Airteagal 4 — Toimhde Dhlíthiúil, pointe 2

Téacs a mhol an Coimisiún Eorpach Leasú ó CnaR Rialú fheidhmiú na hoibre de réir bhrí mhír 1, tuigfear go gcomhlíonann sé dhá cheann ar a laghad díobh seo a leanas: Rialú fheidhmiú na hoibre de réir bhrí mhír 1, tuigfear go gcomhlíonann sé ceann amháin ar a laghad díobh seo a leanas: (a) uasteorainneacha a shocrú nó a leagan síos, i bhfírinne, maidir le leibhéal an luacha saothair; (a) uasteorainneacha a shocrú nó a leagan síos, i bhfírinne, maidir le leibhéal an luacha saothair nó praghas seirbhíse ; (b) a cheangal ar an duine a dhéanann obair ardáin cloí le rialacha ceangailteacha sonracha maidir lena gcuma, lena n-iompar i leith fhaighteoir na seirbhíse agus le feidhmiú na hoibre; (b) a cheangal ar an duine a dhéanann obair ardáin cloí le rialacha ceangailteacha sonracha maidir lena gcuma, lena n-iompar i leith fhaighteoir na seirbhíse agus le feidhmiú na hoibre; (c) maoirseacht a dhéanamh ar fheidhmiú na hoibre nó caighdeán thorthaí na hoibre a fhíorú, lena n-áirítear trí mhodhanna leictreonacha; (c) maoirseacht a dhéanamh ar fheidhmiú na hoibre nó caighdeán thorthaí na hoibre a fhíorú, lena n-áirítear trí mhodhanna leictreonacha; (d) srian a chur, i bhfírinne, le saoirse daoine, lena n-áirítear trí smachtbhannaí, chun a nobair féin a eagrú, go háirithe an discréid chun a n-uaireanta oibre nó a dtréimhsí neamhláithreachta féin a roghnú, chun glacadh le tascanna nó diúltú dóibh, nó chun fochonraitheoirí nó ionadaithe a úsáid; (d) srian a chur, i bhfírinne, trí thosaíocht a thabhairt do thairiscintí poist sa todhchaí, le saoirse daoine, lena n-áirítear trí smachtbhannaí, chun a n-obair féin a eagrú, go háirithe an discréid chun a n-uaireanta oibre , a bpatrún oibre nó a dtréimhsí neamhláithreachta féin a roghnú, chun glacadh le tascanna nó diúltú dóibh, nó chun fochonraitheoirí nó ionadaithe a úsáid; (e) srian a chur, i bhfírinne, leis an deis chun bonn cliant a chothú nó obair a dhéanamh d’aon tríú páirtí. (e) srian a chur, i bhfírinne, leis an deis chun bonn cliant a chothú , lena n-áirítear as cliaint an ardáin, nó obair a dhéanamh d’aon tríú páirtí. Is féidir an liosta coinníollacha sin a chomhlánú le cleachtais bhreise a mheastar a bhfuil smacht acu ar fheidhmiú na hoibre i gcomhréir leis an dlí náisiúnta, le cásdlí nó le cleachtas.

Cúis

I gcás ina rialaíonn ardáin saothair dhigiteacha gnéithe áirithe d’fheidhmiú na hoibre, feidhmíonn siad mar fhostóirí i gcaidreamh fostaíochta. Is gné ríthábhachtach den sainmhíniú ar chaidreamh fostaíochta sna Ballstáit agus i gcásdlí na Cúirte Breithiúnais é treoir agus rialú nó fo-ordú dlí. Is saintréithe de ghné bainistíochta agus rialaithe iad na critéir ar fad atá liostaithe in Airteagal 4, agus is leor ceann amháin acu chun an toimhde gurb ann d’fhostóir a spreagadh, ar toimhde é a bhféadfadh an t-oibrí nó an fostóir cur ina choinne más gá.

Maidir leis an gcéad chritéar, is ionann praghas seirbhíse a chinneadh nó a theorannú agus leibhéal luach saothair oibrí a chinneadh nó a theorannú, gan beann ar a stádas.

Maidir leis an gceathrú critéar, baineann ardáin áirithe úsáid as diúltú do thasc agus infhaighteacht oibrí agus as na huaireanta oibre mar choinníollacha chun tairiscintí oibre amach anseo a leithdháileadh, rud a fhágann gur féidir leo eagrú obair na ndaoine atá ag obair tríd an ardán a rialú go hindíreach agus srian a chur ar an tsaoirse atá acu a n-uaireanta oibre a eagrú, saoirse a bhíonn ag na daoine sin nuair a bhíonn siad féinfhostaithe. Ar an gcaoi chéanna, tá saoirse ag oibrithe féinfhostaithe a gcuid tosaíochtaí agus sosanna a eagrú, agus, ar an gcaoi sin, a bpátrúin oibre a leagan síos. Má tá an tsaoirse sin teoranta, tá an t-ardán ag gníomhú mar fhostóir.

Maidir leis an gcúigiú critéar, is gné bhunúsach de bheith féinfhostaithe í an tsaoirse chun caidreamh gnó a chothú le cliaint ionchasacha. Má chuirtear srian leis an tsaoirse sin, agus má choinníonn an t-ardán eisiachas margaidh lena chliaint, is amhlaidh go bhfuil sé ag gníomhú mar fhostóir. Ní liosta uileghabhálach é liosta na gcritéar.

Leasú 13

Caibidil II, Airteagal 4 — Toimhde Dhlíthiúil, pointe 3

Téacs a mhol an Coimisiún Eorpach Leasú ó CnaR Déanfaidh na Ballstáit bearta tacaíochta chun a áirithiú go gcuirfear i bhfeidhm go héifeachtach an toimhde dhlíthiúil dá ndéantar tagairt i mír 1, agus ag an am céanna cuirfidh siad an tionchar ar ghnólachtaí nuathionscanta san áireamh, seachnóidh siad daoine fíor-fhéinfhostaithe a áireamh, agus tacóidh siad le fás inbhuanaithe na n-ardán saothair digiteach. Déanfaidh siad na nithe seo a leanas go háirithe: Déanfaidh na Ballstáit bearta tacaíochta chun a áirithiú go gcuirfear i bhfeidhm go héifeachtach an toimhde dhlíthiúil dá ndéantar tagairt i mír 1, agus ag an am céanna cuirfidh siad an tionchar ar ghnólachtaí nuathionscanta san áireamh, seachnóidh siad daoine fíor-fhéinfhostaithe a áireamh, agus neamhspleáchas na gcomhpháirtithe sóisialta á urramú go hiomlán, agus tacóidh siad le fás inbhuanaithe na n-ardán saothair digiteach. Déanfaidh siad na nithe seo a leanas go háirithe: (f) a áirithiú go ndéanfar faisnéis faoi chur i bhfeidhm na toimhde dlíthiúla a chur ar fáil don phobal ar bhealach atá soiléir, cuimsitheach ar féidir rochtain a fháil air go héasca; (f) a áirithiú go ndéanfar faisnéis faoi chur i bhfeidhm na toimhde dlíthiúla a chur ar fáil don phobal ar bhealach atá soiléir, cuimsitheach ar féidir rochtain a fháil air go héasca; (g) treoir a fhorbairt d’ardáin saothair dhigiteacha, do dhaoine a dhéanann obair ardáin agus do chomhpháirtithe sóisialta chun go bhfaighidh siad tuiscint ar an toimhde dhlíthiúil agus chun go gcuirfidh siad i bhfeidhm í, lena n-áirítear na nósanna imeachta maidir lena fhrisnéis i gcomhréir le hAirteagal 5; (g) treoir a fhorbairt d’ardáin saothair dhigiteacha, do dhaoine a dhéanann obair ardáin agus do chomhpháirtithe sóisialta chun go bhfaighidh siad tuiscint ar an toimhde dhlíthiúil agus chun go gcuirfidh siad i bhfeidhm í, lena n-áirítear na nósanna imeachta maidir lena fhrisnéis i gcomhréir le hAirteagal 5; (h) treoir a fhorbairt d’údaráis forfheidhmiúcháin chun go ndíreoidh siad go gníomhach ar ardáin saothair dhigiteacha neamhchomhlíontacha agus chun go rachaidh siad sa tóir ar na hardáin sin ; (h) treoir a fhorbairt d’ardáin saothair dhigiteacha agus do dhaoine a dhéanann obair ardáin chun a áirithiú go gcinnfear i gceart earnáil na gníomhaíochta lena mbaineann siad agus chun cur chun feidhme iomlán na reachtaíochta agus na gcomhaontuithe comhchoiteanna is infheidhme maidir leis an earnáil sin a chumasú; (i) neartú a dhéanamh ar na rialuithe agus na hiniúchtaí allamuigh a dhéanann cigireachtaí saothair nó na comhlachtaí atá freagrach as forfheidhmiú an dlí saothair, agus ag an am céanna a áirithiú go mbíonn rialuithe agus iniúchtaí comhréireach agus neamh-idirdhealaitheach. (i) treoir a fhorbairt d’údaráis forfheidhmiúcháin chun go ndíreoidh siad go gníomhach ar ardáin saothair dhigiteacha neamhchomhlíontacha agus iad a ionchúiseamh ; (j) neartú a dhéanamh ar na rialuithe agus na hiniúchtaí allamuigh a dhéanann cigireachtaí saothair nó na comhlachtaí atá freagrach as forfheidhmiú an dlí saothair, agus ag an am céanna a áirithiú go dtugtar an fhoireann is gá do na comhlachtaí atá freagrach as forfheidhmiú na reachtaíochta agus go gcuirtear an oiliúint chuí orthu chun a áirithiú go mbíonn rialuithe agus iniúchtaí éifeachtach, comhréireach agus neamh-idirdhealaitheach.

Cúis

D’fhonn deimhneacht dhlíthiúil agus trédhearcacht a áirithiú do na páirtithe lena mbaineann, tá sé bunriachtanach go gceadófaí leis an toimhde go ndéanfaí soiléiriú, amach ó stádas fostóra, fostaí nó féinfhostaithe, ar na caighdeáin sin, idir chaighdeáin reachtacha agus chaighdeáin a eascraíonn as comhaontuithe comhchoiteanna, lena n-urramaítear go hiomlán neamhspleáchas na gcomhpháirtithe sóisialta, a bhfuil feidhm acu maidir le hoibrithe agus maidir leis an ardán. San am céanna, ba cheart d’údaráis forfheidhmiúcháin a bheith in ann imeachtaí dlíthiúla a thionscnamh i gcoinne ardáin saothair dhigiteacha neamhchomhlíontacha.

Ina theannta sin, d’fhéadfadh sé go mbeadh obair an ardáin dhigitigh scaipthe go mór, go geografach agus ó thaobh cúrsaí ama de, rud a d’fhéadfadh deacrachtaí a chruthú maidir le faireachán a dhéanamh uirthi le líon níos lú ball foirne. Thairis sin, d’fhéadfadh sé go mbeadh gá le heolas a bhaineann go sonrach le hoibriú an ardáin chun an faireachán sin a dhéanamh, ar eolas é inar gá oiliúint a chur ar na húdaráis inniúla ionas go mbeidh siad in ann an cúram sin a chur i gcrích agus dea-thorthaí a bhaint amach .

Leasú 14

Caibidil II, Airteagal 5 — An deis chun an toimhde dhlíthiúil a fhrisnéis

Téacs a mhol an Coimisiún Eorpach Leasú ó CnaR Áiritheoidh na Ballstáit go mbeidh an deis ag aon cheann de na páirtithe an toimhde dhlíthiúil dá dtagraítear in Airteagal 4 a fhrisnéis, in imeachtaí dlíthiúla nó riaracháin nó sa dá cheann acu. Áiritheoidh na Ballstáit go mbeidh an deis ag aon cheann de na páirtithe an toimhde dhlíthiúil dá dtagraítear in Airteagal 4 a fhrisnéis, in imeachtaí dlíthiúla nó riaracháin nó sa dá cheann acu. I gcás ina n-áitóidh an t-ardán saothair digiteach nach caidreamh fostaíochta é an caidreamh conarthach atá i gceist mar a shainmhínítear é sa dlí, i gcomhaontuithe comhchoiteanna nó sa chleachtas atá i bhfeidhm sa Bhallstát atá i gceist, agus cásdlí na Cúirte Breithiúnais á chur san áireamh, is ar an ardán saothair digiteach a bheidh an dualgas cruthúnais. Ní bheidh éifeacht fionraíochta ag imeachtaí den chineál sin ar chur i bhfeidhm na toimhde dlíthiúla. I gcás ina n-áitóidh an t-ardán saothair digiteach nach caidreamh fostaíochta é an caidreamh conarthach atá i gceist mar a shainmhínítear é sa dlí, i gcomhaontuithe comhchoiteanna nó sa chleachtas atá i bhfeidhm sa Bhallstát atá i gceist, agus cásdlí na Cúirte Breithiúnais á chur san áireamh, is ar an ardán saothair digiteach a bheidh an dualgas cruthúnais , agus ní mór dó a léiriú ansin cén fáth nár cheart an caidreamh conarthach a bhfuil a stádas mar fhostóir bunaithe faoi Airteagal 4 a aicmiú mar chaidreamh fostaíochta . Ní bheidh éifeacht fionraíochta ag imeachtaí den chineál sin ar chur i bhfeidhm na toimhde dlíthiúla. I gcás ina n-áitóidh an duine a dhéanann an obair ardáin nach caidreamh fostaíochta é an caidreamh conarthach atá i gceist mar a shainmhínítear é sa dlí, i gcomhaontuithe comhchoiteanna nó sa chleachtas atá i bhfeidhm sa Bhallstát atá i gceist, agus cásdlí na Cúirte Breithiúnais á chur san áireamh, ceanglófar ar an ardán saothair digiteach tacú le réiteach cuí na n-imeachtaí, go háirithe tríd an bhfaisnéis ábhartha uile atá acu a sholáthar. I gcás ina n-áitóidh an duine a dhéanann an obair ardáin nach caidreamh fostaíochta é an caidreamh conarthach atá i gceist mar a shainmhínítear é sa dlí, i gcomhaontuithe comhchoiteanna nó sa chleachtas atá i bhfeidhm sa Bhallstát atá i gceist, agus cásdlí na Cúirte Breithiúnais á chur san áireamh, ceanglófar ar an ardán saothair digiteach tacú le réiteach cuí na n-imeachtaí, go háirithe tríd an bhfaisnéis ábhartha uile atá acu a sholáthar.

Cúis

D’fhonn éifeachtacht na toimhdean dlí dá bhforáiltear in Airteagal 4 a áirithiú, ní mór na rialacha mionsonraithe a rialaíonn a fhrisnéis a rialáil. Dá bhrí sin, ní mór an dualgas cruthúnais ar an ardán a neartú, gan an toimhde dhlíthiúil féin a lagú ar bhealach ar bith.

Leasú 15

Caibidil III, Bainistiú Algartamach, Airteagal 6 — Trédhearcacht maidir le córais faireacháin agus cinnteoireachta uathoibrithe agus úsáid na gcóras sin, pointe 3

Téacs a mhol an Coimisiún Eorpach Leasú ó CnaR Soláthróidh ardáin saothair dhigiteacha an fhaisnéis dá dtagraítear i mír 2 i bhfoirm doiciméid a d’fhéadfadh a bheith i bhformáid leictreonach. Soláthróidh siad an fhaisnéis sin ar an gcéad lá oibre ar a dhéanaí, agus i gcás athruithe substaintiúla agus aon tráth má iarrann an t-oibrí ardáin é. Cuirfear an fhaisnéis i láthair i bhfoirm atá gonta, trédhearcach agus intuigthe agus ar féidir rochtain a fháil uirthi go héasca, trí úsáid a bhaint as teanga shoiléir shimplí. Soláthróidh ardáin saothair dhigiteacha an fhaisnéis dá dtagraítear i mír 2 i bhfoirm doiciméid a d’fhéadfadh a bheith i bhformáid leictreonach. Soláthróidh siad an fhaisnéis sin ar an gcéad lá oibre ar a dhéanaí, agus i gcás athruithe substaintiúla agus aon tráth má iarrann an t-oibrí ardáin é. Cuirfear an fhaisnéis i láthair i bhfoirm atá gonta, trédhearcach agus intuigthe agus ar féidir rochtain a fháil uirthi go héasca, i dteanga oifigiúil nó i dteangacha oifigiúla an Bhallstáit ina ndéanann an t-oibrí a chuid nó a cuid oibre, trí úsáid a bhaint as teanga shoiléir shimplí.

Cúis

Tá sé riachtanach go mbeifí in ann an fhaisnéis dá dtagraítear san Airteagal seo a fháil i dteanga oifigiúil nó i dteangacha oifigiúla na tíre ina n-oibríonn an t-oibrí, ionas go mbeidh sé ar a chumas nó ar a cumas an fhaisnéis sin a thuiscint i gceart.

Leasú 16

Caibidil III, Bainistiú Algartamach, Airteagal 6 — Trédhearcacht maidir le córais faireacháin agus cinnteoireachta uathoibrithe agus úsáid na gcóras sin, pointe 5

Téacs a mhol an Coimisiún Eorpach Leasú ó CnaR 5. Ní phróiseálfaidh ardáin saothair dhigiteacha aon sonraí pearsanta a bhaineann le hoibrithe ardáin mura bhfuil dlúthbhaint idir na sonraí sin agus feidhmiú an chonartha idir an t-oibrí ardáin agus an t-ardán saothair digiteach agus mura bhfuil fíorghá leo chun an conradh a fheidhmiú. Go háirithe, ní dhéanfaidh siad: 5. Ní phróiseálfaidh ardáin saothair dhigiteacha aon sonraí pearsanta a bhaineann le hoibrithe ardáin mura bhfuil dlúthbhaint idir na sonraí sin agus feidhmiú an chonartha idir an t-oibrí ardáin agus an t-ardán saothair digiteach agus mura bhfuil fíorghá leo chun an conradh a fheidhmiú. Go háirithe, ní dhéanfaidh siad: (a) aon sonraí pearsanta maidir le staid mhothúchánach nó shíceolaíoch an oibrí ardáin a phróiseáil; (a) aon sonraí pearsanta maidir le staid mhothúchánach nó shíceolaíoch an oibrí ardáin a phróiseáil; (b) aon sonraí pearsanta a bhaineann le sláinte an oibrí ardáin a phróiseáil, seachas i gcásanna dá dtagraítear in Airteagal 9(2), pointí (b) go (j) de Rialachán (AE) 2016/679; (b) aon sonraí pearsanta a bhaineann le sláinte an oibrí ardáin a phróiseáil, seachas i gcásanna dá dtagraítear in Airteagal 9(2), pointí (b) go (j) de Rialachán (AE) 2016/679; (c) aon sonraí pearsanta a bhaineann le comhráite príobháideacha a phróiseáil, lena n-áirítear comhráite le hionadaithe na n-oibrithe ardáin; (c) aon sonraí pearsanta a bhaineann le comhráite príobháideacha a phróiseáil, lena n-áirítear comhráite le hionadaithe na n-oibrithe ardáin; (d) aon sonraí pearsanta a bhailiú nuair nach bhfuil obair ardáin á cur ar fáil ná á déanamh ag an oibrí ardáin. (d) aon sonraí a bhailítear a úsáid chun ballraíocht i gceardchumann nó chun cleamhnacht le ceardchumann nó rannpháirtíocht i ngníomhaíocht cheardchumainn a bhunú nó a chur in iúl; (e) aon sonraí pearsanta a bhailiú nuair nach bhfuil obair ardáin á cur ar fáil ná á déanamh ag an oibrí ardáin.

Cúis

Seachas malartuithe le hionadaithe na n-oibrithe, tá sé fíor-riachtanach cosc a chur ar úsáid sonraí oibrithe arb é is aidhm dóibh eagraíocht agus comhghníomhaíocht oibrithe a theorannú, a chosc nó pionós a ghearradh orthu.

Leasú 17

Caibidil III, Bainistiú Algartamach, Airteagal 7 — Faireachán daonna ar chórais uathoibrithe, pointe 2

Téacs a mhol an Coimisiún Eorpach Leasú ó CnaR Gan dochar do Threoir 89/391/CEE ón gComhairle agus do threoracha gaolmhara i réimse na sábháilteachta agus na sláinte ag an obair, déanfaidh ardáin saothair dhigiteacha an méid seo a leanas: Gan dochar do Threoir 89/391/CEE ón gComhairle agus do threoracha gaolmhara i réimse na sábháilteachta agus na sláinte ag an obair, déanfaidh ardáin saothair dhigiteacha an méid seo a leanas: (a) meastóireacht a dhéanamh ar na rioscaí atá ann do shábháilteacht agus sláinte na n-oibrithe ardáin de bharr córais faireacháin agus cinnteoireachta uathoibrithe, go háirithe na rioscaí a bhaineann le timpistí a d’fhéadfadh tarlú ag an obair, rioscaí síceasóisialta agus rioscaí eirgeanamaíocha; (a) meastóireacht a dhéanamh , le rannpháirtíocht agus comhairliúchán oibrithe ardáin nó a n-ionadaithe, ar na rioscaí atá ann do shábháilteacht agus sláinte na n-oibrithe ardáin de bharr córais faireacháin agus cinnteoireachta uathoibrithe, go háirithe na rioscaí a bhaineann le timpistí a d’fhéadfadh tarlú ag an obair, rioscaí síceasóisialta agus rioscaí eirgeanamaíocha; (b) measúnú a dhéanamh an bhfuil cosaintí na gcóras sin iomchuí i dtaca leis na rioscaí a shainaithnítear, i bhfianaise shaintréithe sonracha na timpeallachta oibre; (b) measúnú a dhéanamh , i gcomhar agus i gcomhairle le hoibrithe ardáin nó a n-ionadaithe, an bhfuil cosaintí na gcóras sin iomchuí i dtaca leis na rioscaí a shainaithnítear, i bhfianaise shaintréithe sonracha na timpeallachta oibre; (c) bearta iomchuí coisctheacha agus cosantacha a thabhairt isteach. (c) bearta iomchuí coisctheacha agus cosantacha a thabhairt isteach i gcomhar agus i gcomhairle le hoibrithe ardáin nó a n-ionadaithe . (d) Le hardáin saothair dhigiteacha, cuirfear an fhaisnéis thuasluaite ar fáil d’údaráis saothair, d’údaráis chosanta sóisialta agus d’údaráis eile atá freagrach as sláinte agus sábháilteacht ag an obair, agus d’ionadaithe na ndaoine a dhéanann obair ardáin agus a ndualgais ionadaíocha á ndéanamh acu.

Cúis

Cé go bhfuil sé ríthábhachtach go ndéanfadh ardáin saothair dhigiteacha measúnú ar na rioscaí a bhaineann le córais faireacháin agus cinnteoireachta uathoibrithe do shábháilteacht agus do shláinte oibrithe ardáin agus na rioscaí sin a chosc, ní leor an fhéinrialáil. Tá sé chomh bunriachtanach céanna go mbeadh údaráis saothair, údaráis cosanta sóisialta agus údaráis eile atá freagrach as sláinte agus sábháilteacht ag an obair rannpháirteach sa phróiseas sin chomh maith leis na hoibrithe iad féin agus a n-ionadaithe .

Leasú 18

Caibidil III, Bainistiú Algartamach, Airteagal 8 — Athbhreithniú daonna ar chinntí suntasacha, pointe 1

Téacs a mhol an Coimisiún Eorpach Leasú ó CnaR Athbhreithniú daonna ar chinntí suntasacha Maoirseacht dhaonna ar chinntí suntasacha 1. Áiritheoidh na Ballstáit go mbeidh sé de cheart ag oibrithe ardáin míniú a fháil ón ardán saothair digiteach maidir le haon chinneadh a dhéanann córas cinnteoireachta uathoibrithe nó le haon chinneadh lena dtacaíonn an córas sin , ar cinneadh é a bhfuil tionchar suntasach aige ar dhálaí oibre an oibrí ardáin, dá dtagraítear in Airteagal 6(1), pointe (b). Go háirithe, áiritheoidh na Ballstáit go soláthróidh ardáin saothair dhigiteacha rochtain d’oibrithe ardáin ar dhuine teagmhála a ainmneoidh an t-ardán saothair digiteach chun na fíorais, na himthosca agus na cúiseanna a bhí taobh thiar den chinneadh a phlé agus a shoiléiriú. Áiritheoidh ardáin saothair dhigiteacha go mbeidh an inniúlacht, an oiliúint agus an t-údarás is gá ag an duine sin chun an fheidhm sin a fheidhmiú. 1. Áiritheoidh na Ballstáit go mbeidh sé de cheart ag oibrithe ardáin míniú a fháil ón ardán saothair digiteach , i dteanga oifigiúil nó i dteangacha oifigiúla an Bhallstáit ina ndéanann an t-oibrí a gcuid oibre, maidir le haon chinneadh a dtacaíonn córas cinnteoireachta uathoibrithe leis , ar cinneadh é a bhfuil tionchar suntasach aige ar dhálaí oibre an oibrí ardáin, dá dtagraítear in Airteagal 6(1), pointe (b). Go háirithe, áiritheoidh na Ballstáit go soláthróidh ardáin saothair dhigiteacha rochtain d’oibrithe ardáin ar dhuine teagmhála a ainmneoidh an t-ardán saothair digiteach chun na fíorais, na himthosca agus na cúiseanna a bhí taobh thiar den chinneadh a phlé agus a shoiléiriú. Áiritheoidh ardáin saothair dhigiteacha go mbeidh an inniúlacht, an oiliúint agus an t-údarás is gá ag an duine sin chun an fheidhm sin a fheidhmiú. Aon chinneadh a dhéanann córas cinnteoireachta uathoibrithe , nó aon chinneadh lena dtacaíonn an córas sin, chun cuntas an oibrí ardáin a shrianadh, a chur ar fionraí nó a fhoirceannadh, chun diúltú íoc as obair a dhéanann an t-oibrí ardáin, nó aon chinneadh maidir le stádas conarthach an oibrí ardáin nó aon chinneadh a bhfuil éifeachtaí den chineál céanna acu, tabharfaidh ardáin saothair dhigiteacha ráiteas i scríbhinn don oibrí ardáin ina gcuirfear in iúl na cúiseanna leis an gcinneadh sin. Aon chinneadh chun cuntas an oibrí ardáin a shrianadh, a chur ar fionraí nó a fhoirceannadh, aon chinneadh lena ndéantar difear do dhálaí oibre an oibrí ardáin agus lena n-athraítear iad, amhail an luach saothair as obair a dhéanann an t-oibrí ardáin a dhiúltú nó a athrú, aon chinneadh maidir le stádas conarthach an oibrí ardáin nó aon chinneadh a bhfuil éifeachtaí den chineál céanna acu lena n-áirítear srianta ar uaireanta oibre, áiritheoidh ardáin saothair dhigiteacha nach mbeidh an cinneadh sin bunaithe ar phróiseáil uathoibrithe amháin. Aon chinneadh a dtacaíonn córas cinnteoireachta uathoibrithe leis chun cuntas an oibrí ardáin a shrianadh, a chur ar fionraí nó a fhoirceannadh, chun dálaí oibre an oibrí ardáin a dhiúltú nó a athrú, amhail luach saothair as obair a dhéanann an t-oibrí ardáin, nó aon chinneadh maidir le stádas conarthach an oibrí ardáin nó aon chinneadh a bhfuil éifeachtaí den chineál céanna acu, tabharfaidh ardáin saothair dhigiteacha ráiteas i scríbhinn don oibrí ardáin ina gcuirfear in iúl na cúiseanna leis an gcinneadh sin. Déanfaidh na hardáin sin sonraí teagmhála an duine teagmhála arna ainmniú ag an ardán saothair digiteach a chur ar fáil don oibrí ardáin chun na fíricí, na himthosca agus na cúiseanna a raibh an cinneadh sin mar thoradh orthu a phlé agus a shoiléiriú. Cuirfidh ardáin saothair dhigiteacha stair na meastóireachtaí nó na rátálacha arna soláthar ag faighteoirí a gcuid seirbhísí ar fáil don oibrí ardáin, arna iarraidh sin dó nó di, agus ráthófar san am céanna a gceart go ndéanfaí ligean i ndearmad agus a gceart go ndéanfaí ceartúcháin orthu faoin Rialachán Ginearálta maidir le Cosaint Sonraí (1).

Cúis

Ní mór cearta agus oibleagáidí an oibrí a leagan amach go soiléir, agus gan bheith teoranta d’iarraidh an oibrí.

Thairis sin, chomh maith leis an gceart go mbeadh údar oibiachtúil agus loighciúil le cinneadh atá bunaithe ar algartaim, ní mór d’oibrithe ardáin an ceart a bheith acu cinneadh a fháil arna dhéanamh ag bainisteoir nó maoirseoir daonna, duine atá in ann an comhthéacs ina bhfuil feidhm ag an gcinneadh sin a chur san áireamh, seachas díreach na fachtóirí dá bhforáiltear le halgartam. Aithnítear in Airteagal 22 den Rialachán Ginearálta maidir le Cosaint Sonraí (RGCS) an ceart sin gan a bheith faoi réir cinneadh atá bunaithe ar phróiseáil uathoibrithe amháin.

Ba cheart a thabhairt faoi deara freisin go bhfuil iniomparthacht sonraí oibrithe riachtanach dá bhforbairt ghairmiúil. Tá sé tábhachtach, dá bhrí sin, gur féidir le hoibrithe ardáin a dtaithí agus cáilíocht a gcuid oibre a thaispeáint ar ardán d’fhostóir nó d’ardán eile. Ar deireadh, ní mór d’ardáin saothair dhigiteacha an deis a thabhairt teagmháil a dhéanamh le duine teagmhála, lena n-áirítear chun críocha praiticiúla.

Leasú 19

Caibidil III, Bainistíocht Algartamach, Airteagal 9 — Faisnéis agus comhairliúchán, pointe 3

Téacs a mhol an Coimisiún Eorpach Leasú ó CnaR Féadfaidh ionadaithe na n-oibrithe ardáin nó na hoibrithe ardáin lena mbaineann tacaíocht a fháil ón saineolaí is rogha leo a mhéid is gá chun go scrúdóidh siad ábhar na faisnéise agus an chomhairliúcháin agus go gceapfaidh siad tuairim. I gcás ina bhfuil níos mó ná 500 oibrí ardáin i mBallstát ag ardán saothair digiteach, íocfaidh an t-ardán saothair digiteach as costais an tsaineolaí, ar choinníoll go bhfuil siad comhréireach. Féadfaidh ionadaithe na n-oibrithe ardáin nó na hoibrithe ardáin lena mbaineann tacaíocht a fháil ón saineolaí is rogha leo a mhéid is gá chun go scrúdóidh siad ábhar na faisnéise agus an chomhairliúcháin agus go gceapfaidh siad tuairim. I gcás ina bhfuil níos mó ná 50 oibrí ardáin i mBallstát ag ardán saothair digiteach i gcomhréir le raon feidhme Threoir 2002/14/CE mar a leagtar síos in Airteagal 3, pointe (a), den Treoir sin , íocfaidh an t-ardán saothair digiteach as costais an tsaineolaí, ar choinníoll go bhfuil siad comhréireach

Cúis

Déantar foráil in Airteagal 3, pointe (a), de Threoir 2002/14, dá dtagraítear in Airteagal 9(1), maidir le maoluithe do FBManna, lena dtagraítear do thairseacha 20 agus 50 oibrí. Bheadh sé ciallmhar na tairseacha sin a leagtar síos i ndlí an Aontais Eorpaigh a ionchorprú sa dréacht-treoir, d’fhonn tairseacha éagsúla a sheachaint in ionstraimí reachtacha is infheidhme maidir leis na cuideachtaí céanna agus d’fhonn soiléireacht na bhforálacha is infheidhme a áirithiú. Le tairseach 500 oibrí ardáin, cruthaítear srianta riaracháin agus airgeadais ar rochtain oibrithe ardáin agus a n-ionadaithe ar shaineolaí agus a gcearta chun faisnéise agus comhairliúcháin á gcosaint acu.

Leasú 20

Forálacha deiridh, Airteagal 20 — Gan dul siar agus forálacha níos fabhraí, pointe 2

Téacs a mhol an Coimisiún Eorpach Leasú ó CnaR 2. Ní dhéanfaidh an Treoir seo difear do shaincheart na mBallstát forálacha reachtaíochta, rialúcháin nó riaracháin atá níos fabhraí d’oibrithe ardáin a chur i bhfeidhm nó a thabhairt isteach, nó spreagadh nó cead a thabhairt comhaontuithe comhchoiteanna atá níos fabhraí d’oibrithe ardáin a chur i bhfeidhm, i gcomhréir le cuspóirí na Treorach seo. Maidir le daoine a dhéanann obair ardáin nach bhfuil caidreamh fostaíochta acu, ní bheidh feidhm ag an mír seo ach a mhéid atá rialacha náisiúnta den chineál sin comhoiriúnach leis na rialacha maidir le feidhmiú an mhargaidh inmheánaigh. 2. Leis an Treoir seo, leagtar síos íoscheanglais agus ní fhéadfaidh sí cosc a chur ar Bhallstát bearta cosanta níos déine a choimeád ar bun ná a thabhairt isteach d’oibrithe. Ní dhéanfaidh sé difear do shaincheart na mBallstát forálacha reachtaíochta, rialúcháin nó riaracháin atá níos fabhraí d’oibrithe ardáin a chur i bhfeidhm nó a thabhairt isteach, nó spreagadh nó cead a thabhairt comhaontuithe comhchoiteanna atá níos fabhraí d’oibrithe ardáin a chur i bhfeidhm, i gcomhréir le cuspóirí na Treorach seo. Maidir le daoine a dhéanann obair ardáin nach bhfuil caidreamh fostaíochta acu, ní bheidh feidhm ag an mír seo ach a mhéid atá rialacha náisiúnta den chineál sin comhoiriúnach leis na rialacha maidir le feidhmiú an mhargaidh inmheánaigh.

Cúis

De bhun Airteagal 153.2b CFAE, leagtar síos sa Treoir íoscheanglais maidir le feabhas a chur ar dhálaí oibre san obair ardáin. Dá bhrí sin, is féidir leis na Ballstáit aon bhearta eile atá níos fabhraí a choimeád nó a thabhairt isteach a bhfuil feidhm acu maidir le hoibrithe ardáin ach maidir leis na hoibrithe uile chomh maith.

Leasú 21

Forálacha deiridh, Airteagal 22 — Athbhreithniú ag an gCoimisiún

Téacs a mhol an Coimisiún Eorpach Leasú ó CnaR Faoin [5 bliana tar éis a theacht i bhfeidhm], déanfaidh an Coimisiún, tar éis dó dul i gcomhairle leis na Ballstáit, leis na comhpháirtithe sóisialta ar leibhéal an Aontais agus leis na príomhgheallsealbhóirí, agus an tionchar ar mhicrifhiontair, ar fhiontair bheaga agus ar fhiontair mheánmhéide á chur san áireamh aige, cur chun feidhme na Treorach seo a athbhreithniú agus, i gcás inarb iomchuí, leasuithe reachtacha a mholadh. Faoin [5 bliana tar éis a theacht i bhfeidhm], déanfaidh an Coimisiún, tar éis dó dul i gcomhairle leis na Ballstáit, leis na comhpháirtithe sóisialta ar leibhéal an Aontais agus leis na príomhgheallsealbhóirí, lena n-áirítear Coiste Eorpach na Réigiún agus an tionchar ar mhicrifhiontair, ar fhiontair bheaga agus ar fhiontair mheánmhéide á chur san áireamh aige, cur chun feidhme na Treorach seo a athbhreithniú agus, i gcás inarb iomchuí, leasuithe reachtacha a mholadh.

Cúis

Is féidir leis na húdaráis áitiúla agus réigiúnacha, a ndéanann Coiste Eorpach na Réigiún ionadaíocht orthu ar an leibhéal Eorpach, gníomhaíocht a dhéanamh chun dálaí oibre oibrithe ardáin a fheabhsú.

II. MOLTAÍ BEARTAIS

TÁ COISTE EORPACH NA RÉIGIÚN,

1. á chur in iúl gur díol sásaimh dó an tacar beart chun feabhas a chur ar dhálaí oibre san obair ardáin agus chun tacú le fás inbhuanaithe na n-ardán saothair digiteach san Aontas a mhol an Coimisiún Eorpach an 9 Nollaig 2021;

2. ag aontú le hanailís an Choimisiúin go mbíonn tionchar ag mí-aicmiú stádas oibrí agus ag iarmhairtí an mhí-aicmithe sin lasmuigh de chreat na hoibre ardáin, ach go bhfuil siad thar a bheith tromchúiseach agus práinneach i ngeilleagar na n-ardán;

3. á chur i dtábhacht go bhfuil tionchar ag bainistiú algartamach agus ag na hiarmhairtí a bhaineann leis sin d’oibrithe, idir fhostaithe agus fhéinfhostaithe, lasmuigh de chreat na hoibre ardáin, áit a bhfuil siad ina cuid dhílis de shamhail ghnó na n-ardán;

4. ag tabhairt dá aire gur léiríodh sa tuairim uaidh Obair Ardáin ( 1 ) na dúshláin d’oibrithe ardáin a bhaineann leis an dá fheiniméan sin;

5. á chur in iúl gur díol sásaimh dó go moltar sa togra ón gCoimisiún Eorpach le haghaidh treorach go mbeadh creat ginearálta ann chun dul i ngleic le mí-aicmiú stádais fostaíochta i gcomhthéacs obair ardáin agus go mbunaítear cearta ábhartha nua ann do dhaoine a dhéanann obair ardáin chun cothroime, trédhearcacht agus cuntasacht a áirithiú sa bhainistiú algartamach;

Toimhde infhrisnéise maidir le caidreamh fostaíochta

6. á chur in iúl gur díol sásaimh dó sásra na toimhdean infhrisnéise maidir le caidreamh fostaíochta agus aisiompú an dualgais cruthúnais dá bhforáiltear sa treoir chun stádas fostaíochta na ndaoine atá i mbun obair ardáin a chinneadh i gceart; dá bhrí sin, déantar an caidreamh conarthach a mheasúnú agus a chinneadh ar deireadh ar an leibhéal náisiúnta;

7. á chur i dtreis an tábhacht a bhaineann le toimhde an chaidrimh fostaíochta lena dtugtar rochtain d’oibrithe ardáin ar na cearta uile a dhíorthaítear ón reachtaíocht nó ó chomhaontuithe comhchoiteanna lena ráthaítear stádas an duine féinfhostaithe nó an fhostaí, lena n-áirítear an ceart chun oiliúna;

8. á chur i dtábhacht freisin gur gá d’ardáin a n-oibleagáidí a chomhlíonadh, faoin dlí náisiúnta is infheidhme, maidir le cánachas saothair agus cánachas ioncaim, dícheall cuí agus freagracht shóisialta chorparáideach chun an toimhde maidir le caidreamh fostaíochta a chur i bhfeidhm;

9. den tuairim go rachaidh an toimhde infhrisnéise maidir le caidreamh fostaíochta chun tairbhe d’oibrithe fíor-fhéinfhostaithe freisin, sa mhéid is go mbeidh sé de cheangal ar ardáin deireadh a chur le haon fho-ordú ar na hoibrithe sin agus an tsolúbthacht ar fad atá intuigthe ina stádas a chur ar fáil dóibh;

Bainistiú algartamach

10. á chur in iúl gur díol sásaimh dó forálacha na treorach lena ndírítear ar oibrithe ardáin a chosaint ar na rioscaí a bhaineann le córais faireacháin agus cinnteoireachta uathoibrithe agus le bainistiú algartamach;

11. á chur in iúl gur cúis áthais dó, sa chomhthéacs sin, na rialacha atá beartaithe maidir le réitigh agus forfheidhmiú. Bhí easnaimh forfheidhmiúcháin ann go háirithe i gcásanna a bhfuil gné idirnáisiúnta ag baint leo agus is ann do na heasnaimh sin go fóill. Is deacair forfheidhmiú idirnáisiúnta a dhéanamh, go háirithe maidir le cuideachtaí ardáin. Ní mór comhar éifeachtúil a áirithiú idir údaráis na mBallstát agus ní mór cearta dlíthiúla a bheith infhorfheidhmithe go tráthúil thar theorainneacha;

12. á chur in iúl gur díol sásaimh dó nach ndéanann an togra difear do shainmhínithe náisiúnta oibrithe agus go bhfuil an nós imeachta atá beartaithe ceaptha chun go gcinnteofar an caidreamh fostaíochta é an caidreamh conarthach i gcomhréir leis na sainmhínithe náisiúnta;

13. á chur i bhfáth an tábhacht a bhaineann le cinneadh a dhéanann duine daonna maidir le cinneadh ar bith a bhaineann le hacmhainní daonna, amhail tuilleamh oibrithe nó cur chun cinn nó srianadh nó fionraí a gcuid oibre;

14. ag tabhairt dá aire go bhfuil níos mó úsáide á baint as bainistiú algartamach agus as córais faireacháin agus cinnteoireachta uathoibrithe lasmuigh d’obair ardáin;

15. á iarraidh ar an gCoimisiún Eorpach creat rialála a mholadh chun na cearta bainistithe algartamacha a thugtar d’oibrithe ardáin, idir fhostaithe agus fhéinfhostaithe, a leathnú chuig gach oibrí atá faoi réir córais faireacháin agus cinnteoireachta uathoibrithe le linn a gcuid oibre, lena n-áirítear obair lasmuigh d’obair ardáin;

16. á iarraidh go gcuirfí córas ar fáil d’oibrithe ardáin chun aiseolas a thabhairt maidir le córais uathoibríocha faireacháin agus cinnteoireachta trí bhonneagar digiteach na n-ardán saothair. D’fhéadfadh sé sin a bheith ina phríomhtháscaire agus ina chomhpháirt thábhachtach chun faireachán éifeachtach a dhéanamh ar chórais uathoibrithe, rud a chuirfeadh le dearbhú cáilíochta maidir le cosaint na gceart bunúsach agus le leibhéal sástachta poist níos airde;

Cosaint do dhaoine féinfhostaithe

17. á chur i dtábhacht gur gá d’ardáin dhigiteacha faisnéis iomlán maidir le dálaí oibre agus aon chinntí suntasacha ábhartha a chur ar fáil d’oibrithe ardáin i dteanga oifigiúil nó i dteangacha oifigiúla an Bhallstáit ina ndéanann an t-oibrí a gcuid oibre, agus nuair is féidir, i dteanga oibrí an ardáin nó sa teanga is mó a labhraítear sa réigiún;

18. á iarraidh ar na Ballstáit Moladh 2019/C 387/01 ón gComhairle maidir le rochtain ar chosaint shóisialta d’oibrithe agus do dhaoine féinfhostaithe ( 2 ) a chur chun feidhme go hiomlán d’fhonn cumhdach foirmiúil agus éifeachtach, leordhóthanacht agus trédhearcacht na scéimeanna cosanta sóisialta a áirithiú do gach oibrí idir oibrithe fostaithe agus oibrithe féinfhostaithe;

19. ag tarraingt aird ar ghné inscne na rialacha sin. Is díol sásaimh do mhná a bhfuil freagrachtaí cúraim orthu go háirithe an tsolúbthacht a chuireann obair ardáin ar fáil maidir le huaireanta oibre agus, i gcásanna áirithe, maidir leis an áit oibre. Féadfar gur mná is mó a bheidh thíos le bainistiú algartamach na n-uaireanta oibre, rud lena ngearrtar pionós ar oibrithe mar gheall ar thréimhsí ísealtáirgiúlachta i measc rudaí eile;

20. á chur i bhfáth a thábhachtaí atá na dréacht-treoirlínte maidir le dlí iomaíochta an Aontais a chur i bhfeidhm i dtaca le comhaontuithe comhchoiteanna d’oibrithe féinfhostaithe gan fhostaithe, arna gcur chun cinn ag an gCoimisiún Eorpach chun soiléiriú a dhéanamh ar na socruithe eagraíochtúla gur féidir le hoibrithe féinfhostaithe gan fostaithe a ghlacadh ina gcaidreamh le hardáin, lena n-áirítear a gcumas eagraíochtaí gairmiúla a chur ar bun;

21. á thabhairt le fios gur minic a chuirtear cosc ar oibrithe ardáin a gcearta bunúsacha chun saoirse comhlachais agus cómhargála a fheidhmiú, go háirithe mar gheall ar an easpa modhanna cumarsáide comhroinnte agus deiseanna comhroinnte chun bualadh ar líne nó go pearsanta. Ní mór, dá bhrí sin, bealaí cumarsáide iomchuí agus cearta rochtana iomchuí le haghaidh ceardchumann a áirithiú trí bhonneagar digiteach na n-ardán saothair;

22. ag athdhearbhú nár cheart baint a bheith ag na treoirlínte sin ach le daoine aonair atá aicmithe mar is ceart mar oibrithe féinfhostaithe nach bhfuil fostaithe acu seachas oibrithe a d’fhéadfaí a athaicmiú faoin toimhde dhlíthiúil dá bhforáiltear sa treoir;

An ghné áitiúil agus réigiúnach

23. á chur in iúl gur údar díomá dó nach ndéantar tagairt ar bith sa togra le haghaidh treorach d’údaráis áitiúla agus réigiúnacha, cé gurb iad na húdaráis fhonáisiúnta atá freagrach as reachtaíocht saothair a chur chun feidhme agus as stádas na n-oibrithe a chinneadh i roinnt mhaith Ballstát;

24. á iarraidh ar na Ballstáit agus ar na húdaráis áitiúla agus réigiúnacha tacú le tionscnaimh áitiúla chun obair ardáin níos cothroime a áirithiú, amhail ardáin saothair dhigiteacha a chruthú a bhfuil stádas comharchumainn oibrithe acu agus an deighilt dhigiteach atá ann faoi láthair a laghdú i gcomhthéacsanna geografacha agus déimeagrafacha éagsúla (réigiúin bheagfhorbartha);

25. ag meabhrú, thairis sin, gur leagadh béim sa tuairim ó Choiste Eorpach na Réigiún Obair ardáin — Dúshláin Rialála Áitiúla agus Réigiúnacha ( 3 ) ar chumas na n-údarás áitiúil agus réigiúnach gníomhú chun feabhas a chur ar dhálaí oibre oibrithe ardáin, bíodh sin trí bhearta tacaíochta sóisialta a thabhairt isteach i gcomhair cineálacha fostaíochta neamhthipiciúla, trí chritéir shóisialta a bhaineann le dálaí oibre ar ardáin a áireamh sna paraiméadair dámhachtana na gconarthaí poiblí atá ar oscailt do na hardáin sin, nó trí chigireachtaí saothair nó comhlachtaí nó institiúidí den sórt céanna a úsáid, laistigh de raon feidhme a gcumhachtaí, chun deireadh a chur le haicmiú calaoiseach oibrithe;

26. ag tabhairt dá aire go bhfuil sé tábhachtach a áirithiú go mbeidh na húdaráis áitiúla agus réigiúnacha bainteach le dálaí oibre a fheabhsú i gcomhthéacs obair na n-ardán, agus ní hamháin sin ach go dtabharfar tacaíocht agus oiliúint dóibh d’fhonn a gcuid scileanna sa réimse sin a neartú, go háirithe ós rud é go bhféadfadh cúraimí reachtacha faireacháin agus forfheidhmithe a bheith de chúram orthu;

Comhréireacht agus coimhdeacht

27. den tuairim go gcomhlíonann an dréacht-treoir ceanglais phrionsabail na comhréireachta agus na coimhdeachta. Tá an breisluach a bhaineann le gníomhaíocht an Aontais sa réimse seo agus oiriúnacht na mbunús dlí a roghnaigh an Coimisiún soiléir agus comhsheasmhach. Is díol sásaimh do Choiste Eorpach na Réigiún freisin go bhfuil greille mheastóireachta ar choimhdeacht curtha isteach ag an gCoimisiún a bheidh ag gabháil lena thogra reachtach.

An Bhruiséil, an 29 Meitheamh 2022. Uachtarán Choiste Eorpach na Réigiún Vasco ALVES CORDEIRO

(1) Rialachán (AE) 2016/679 ó Pharlaimint na hEorpa agua ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n-aisghairtear Treoir 95/46/CE (An Rialachán Ginearálta maidir le Cosaint Sonraí) (IO L 119, 4.5.2016, lch. 1).

(1) COR-2019-02655.

(2) Moladh ón gComhairle an 8 Samhain 2019 maidir le rochtain ar chosaint shóisialta d’oibrithe agus do dhaoine féinfhostaithe (IO C 387, 15.11.2019, lch. 1).

(3) COR-2019-02655.